b"\n_START_ARTICLE_\nJungfraujoch\n_START_SECTION_\nObservatori astron\xc3\xb2mic  i meteorol\xc3\xb2gic\n_START_PARAGRAPH_\nA l'est del pas, es troba l'Observatori Sphinx, a 3.571 msnm, a la vertent del Valais, sobre la glacera d'Aletsch. Un ascensor porta a la part superior del Sphinx, on hi ha una plataforma d'observaci\xc3\xb3 i un observatori cient\xc3\xadfic._NEWLINE_El Jungfraujoch \xc3\xa9s tamb\xc3\xa9 la seu d'una estaci\xc3\xb3 d'investigaci\xc3\xb3 atmosf\xc3\xa8rica del Global Atmosphere Watch - (GAW) i de la NDACC - Network for the Detection of Atmospheric Composition Change._NEWLINE_Hi ha una estaci\xc3\xb3 repetidora de radiofreq\xc3\xbc\xc3\xa8ncia i diversos repetidors de radioaficionats.\n_START_SECTION_\nTurisme\n_START_PARAGRAPH_\nS'hi troba l'estaci\xc3\xb3 superior del tren de la Jungfrau (Jungfraubahn), que, amb una cota de 3.454 msnm, \xc3\xa9s l'estaci\xc3\xb3 de ferrocarril m\xc3\xa9s alta d'Europa._NEWLINE_L'oficina de correus segella i envia 100.000 targetes cada any._NEWLINE_Diversos restaurants es troben a prop de la glacera._NEWLINE_Una sortida equipada permet sortir a caminar o esquiar a la neu. Un sender marcat i preparat, per la glacera Alestch, permet arribar amb seguretat al refugi del M\xc3\xb6nchsjoch, situat a 3650 metres, durant la temporada d'estiu."